Gerard sanoi, että haluat puhua kanssani.
Kyllä. Hyvää huomenta. Sulje ovi, ole hyvä.
Blake... Olen pahoillani eilisillasta.
Krystle, avioliittomme aikana olemme aina olleet rehellisiä toisillemme.
Olemme ratkaisseet monta ongelmaa aina yhdessä.
Eilen illalla olit kuin toinen ihminen. Miksi?
Onko jotain, mitä et jostain syystä voi kertoa?
Olenhan kertonut. Se johtuu sairaudestani.
Se on tehnyt minusta herkän. Kaikki on minun syytäni.
Kävimme jo toisella lääkärillä. Hän ei löytänyt mitään.
Minun on pakko olettaa, että välillämme on jotain vialla.
Sisään. -Anteeksi, sir. Auto on paikalla.
Saanko muistuttaa tapaamisestanne Harrison Buildingissa.
Tosiaan. Kiitos, Gerard.
Minun on mentävä, -
mutta tänä iltana puhumme kaikesta kunnes selviää, mikä on vialla.
En tyydy vähempään.
En voi. Me emme voi.
Olen lopen kyllästynyt. Ymmärrätkö? En siedä enää vitkutteluasi.
Oletpa suloinen siskontyttö. Et kestä täti Krystlen vangitsemista.
Käskin sinua käskemään Ritaa siirtämään rahani Cayennesaarille.
Cayman! Caymansaarille! -Oli mikä tahansa, ja...
Rauhoitu. Teen sen.
Saat viikon aikaa siirtää rahani, tai perun koko jutun.
Joel, voinko puhua kanssasi? Se on henkilökohtaista.
Siitä vaan. Kunhan tajuat. Tee se selväksi myös Ritalle.
Tee mitä selväksi?
Ei mitään. Älä huolehdi. Mistä sinun piti puhua, prinsessa?
Minua pelottaa, Joel. -Tiedän. Blake. Kerroit siitä.
Et kertonut mitä voin tehdä! En voi vain keksiä verukkeita!
Anna hänen rakastella kanssasi. -Miten voit sanoa noin?
Etkö rakasta minua? -Rakastan toki.
Rakastan sinua niin paljon, että olen valmis uhraukseen.
Sinunkin on tehtävä osasi.
Entä jos kaikki paljastuu?
Siitä ei kannata huolehtia. Kaikki katit ovat pimeässä harmaita.
Blaken ja Krystlen välillä vaikuttaa olevan jotain erityistä.
Hän huomaa, että en ole Krystle. -Hän saattaa huomata paranemista.
Pidä huoli, että hän juo illallisella viiniä, ja tarjoa sitten brandya.
Hän ei juo niin paljoa.
Näyttelet hyvin. Selviät siitä, prinsessa.
Olemme tehneet lujasti töitä tämän eteen, sillä rakastamme toisiamme.
Haluamme vain parasta, eikö niin?
Sano minulle, että teet unelmistamme yhtä totta kuin... raha.
Paljon rahaa.
Haluatko jälkiruokaa? -Kulta, syön aamiaista.
Voisimme aloittaa uuden trendin. Tehdään se. -Kuulehan nyt.
Oli pitkä yö. Nukuimme liian myöhään. Meidän pitäisi jo aloittaa päivämme.
Mikä hätänä, Alexis?
Potkitko minut ulos ennen kuin kuningas Galen tuodaan?
Pelkäätkö että aiheutan kohtauksen? -En, mutta...
Et vain ole salannut sitä, mitä ajattelet hänen muutostaan tänne.
Luulenpa, että hänen majesteettinsa on loistelias vehkeilijä.
Hän saattaa suunnitella vievänsä sinulta kaiken, -
mutta omatpa ovat elämäsi ja rahasi.
Etkö siis aio riidellä siitä kanssani?
Jos sopimuksesi vieraamme kanssa merkitsee sinulle niin paljon, -
en aio riidellä siitä kanssasi. -Hyvä.
Minun on lähdettävä töihin. Ciao . -Hei sitten, kulta.
Galen! Tervetuloa.
Alexis! Oletpa tervetullut ja kaunis näky. -Kiitos.
Päivää, rouva Dexter. -Huomenta, Larry.
Olen Harry. -Niin tietysti.
Puhun menusta herra Linin kanssa, teidän majesteettinne.
Alexis, Alexis...
Nimeänkö kaikki tavat, joilla aion osoittaa kiitollisuuteni?
Yksinkertainen kiitos riittää. Olen iloinen, että olet täällä.
Toivottavasti pidät sisustuksesta. Tuli kiire.
Olet tehnyt ihmeitä.
Mitä muuta voin tehdä hyväksesi? -Jotta olisin vielä enemmän taakaksi?
Ei. Ei mitään.
Varmasti keksit jotain. -Muutama asia voisi auttaa minua.
Yksityinen puhelinlinja, telexosoite, luotettava sihteeri, -
ja ehkä luottoa.
Ne järjestyvät. -Olet minulle niin hyvä.
Tietysti en voi vaatia liikaa jatkuvasti.
Et jatkuvasti. Vain siihen asti, että pääset jaloillesi.
Tarjoan mielelläni kaiken, mitä minulla on.
Anteeksi. -Ei se mitään, Michael. Olin lähdössä.
Näemme myöhemmin. Pidä huolta itsestäsi.
Näkemiin.
Sain viestisi, isä. -Istu alas.
Olen laatinut suunnitelmaa maamme valtaamiseksi. Oletko valmis?
Olen enemmän kuin valmis.
Lennät illalla New Yorkiin. Tapaat palkkasotureita, -
joiden uskollisuuden voi ostaa. Heidän kanssaan on oltava kova.
Ymmärrätkö? -Kyllä, isä.
Se on vaarallista. Joukossamme on vihollisia, jopa täällä.
Hotellin henkilökunnan joukossako? -Tarkoitan herra Dexteriä.
Häneen ei voi missään tapauksessa luottaa. -Hänhän pelasti henkesi.
Olen siitä hänelle kiitollinen, mutta se oli silloin.
Nyt olen huolissani omasta ja maani tulevaisuudesta. Ole varovainen.
Hän ei ole ystävämme. Hän voi olla verivihollisemme.
Ottakaa osa näistä.
Gerard. Kaikki nämä kukat... -Laatikossa on jotain lisää.
Herranen aika! Kuin kasvitieteellinen puutarha kotipuolessa.
"Rakas Krystle. Kaikki ongelmat ovat ratkaistavissa."
"Sanoit niin kerran, ja olit oikeassa."
"Tässä jotain osoitukseksi ikuisesta rakkaudestamme. Blake."
Jotain? Hän on varmasti putsannut Coloradon jokaisen kukkakaupan.
Mikä hätänä?
Mikä hätänä, Rita?
Se johtuu Blakesta.
Kukaan ei ole koskaan rakastanut minua niin kuin hän.
Mutta hän ei rakasta minua.
Sinullahan on Joel. -Niin kai. Joel.
Hän käski minua makaamaan Blaken kanssa. Sellaiseen tyyppiin ihastuin.
Haloo. -Krystle, soitan, sillä...
Voi, Blake! Kukat ja korvakorut ovat niin kauniita!
Hyvä. Olen iloinen, että pidät niistä.
Soitin, sillä kadun äänensävyäni aamulla.
Rakastan sinua. Avioliittomme merkitsee minulle enemmän -
kuin mikään muu tässä maailmassa.
Halusin vain sanoa, että odotan aikaamme yhdessä tänä iltana.
Niin minäkin. Näkemiin, kulta.
Aikaamme yhdessä? Hyvä luoja!
Rouva Gunnerson, voitteko valmistaa mieheni mieliruokaa illalliseksi.
Wellingtonin pihviä.
Kyllä, ja pyydä Gerardia avaamaan pullo oikein hyvää viiniä.
Erikoisillallinen, niinkö? -Hyvin erikoinen.
Yllätys. -Ja vieläpä oikein mukava, Amanda.
Voinko viedä sinut lounaalle? Näytät tarvitsevan taukoa.
Kruununprinssit ja johtajat eivät syö tonnikalaleipiä toimistossa.
Mielelläni, mutta minulla on tänään paljon tehtävää. Ja myös illalla.
Uskallapas sanoa, että tapaat sen filmitähden Brisas Suitessa.
Loukkaannun syvästi.
En, mutta lähden kaupungista. Lennän New Yorkiin liikeasioissa.
Millaisissa?
Ehkä se Brisas Suiten filmitähti järjesti treffit siellä.
Olen vakavissani.
Kun isäni on toipunut, meillä on paljon yhteistä tehtävää.
Politiikkaako? -Kyllä, ja sitä parempi, mitä vähemmän tiedät.
Kai voin lähteä kanssasi? Haluan ottaa osaa kaikkeen.
Onko se liikaa pyydetty vaimolta? -En voi sallia sitä.
Miksi? -En vain voi sallia sitä, enkä salli. Olenko tarpeeksi selkeä?
Vai niin. Siksikö, että se on vaarallista?
Sitten otan osaa siihenkin.
Ellet halua taas sulkea minua elämästäsi.
Koetan vain suojella sinua. Usko se, ole hyvä.
Rakastan sinua, ja pelkään niin kovin.
Kaikki järjestyy.
Entä Dex? -Mitä hänestä?
Hän tietää asioista. Hän voisi auttaa.
Älä missään nimessä kerro hänelle.
Sinun tulee pitää kaikki omana tietonasi.
Kuuntele. Annan henkeni sinun käsiisi.
Hei, Dominique. -Hei.
Anteeksi tungettelu. Kiitos, kun sallit minun tulla.
Minulla on todella kiire. Ulkoministeriön kouluttamalta -
tällaiset soitot aulasta ovat minusta epädiplomaattisia. Istu alas.
Sinulla on kaunis hymy. -Herttaisesti sanottu.
Kiittänet minua tulemalla kanssani illalliselle vaikka huomenna.
Ikävä kyllä en voi.
Siinä tapauksessa teen varauksen tälle illalle Sierra Roomiin 19.30.
Jonathan, en todellakaan voi.
Odotan sinua kahdeksaan asti. Joko tulet sinne -
tai leikit edelleen loukattua ja suljet maailman ulkopuolelle.
Mukaan lukien tämän epädiplomaattisen mutta aidosti välittävän tyypin.
Rouva Dexter.
Halusitte puhua kanssani. -Niin todellakin halusin.
Tapasin juuri pikku Blaken. Hän vaikutti järkyttyneeltä.
Järkyttyneeltäkö? -Niin.
Lienette kuullut tapauksesta, -
kun hän törmäsi rouva Carringtoniin leikkiautollaan.
Tämä suuttui ja alkoi kiroilla hänelle.
Kuulin teidän soittaneen siitä rouva Gunnersonille.
Kerroin hänelle, että rouva Carrington pahoinpiteli lasta.
Rouva Dexter. Mitä sillä kaikella on tekemistä kanssani?
Jeanette, koska en voi olla täällä, haluan sinun auttavan minua.
Auttavanko? -Niin. Haluan sinun pitävän silmäsi auki.
Kerro kaikki siitä, kuinka rouva Carrington kohtelee LB:tä.
Tässä on sata dollaria.
Pitäkää sitä ennakkona. Maksan saman verran joka viikko.
Olen pahoillani mutta en voi, rouva Dexter.
Teen töitä rouva Carringtonille.
Jeanette, en vaadi sinua vakoilemaan.
Pyydän sinua vain suojelemaan pikku Blakea siltä naiselta.
Luoja tietää, mitä hän voi...
Jeanette, poistuisitko?
Tiedän, mitä yrität. Ensin koetit kääntää perheeni minua vastaan.
Nyt vehkeilet henkilökuntani kanssa.
Haluan sinut ulos talostani. Välittömästi.
En vehkeile kenenkään kanssa. Haluan vain estää sinua satuttamasta LB:tä.
Ehkä et kuullut. Sanoin: Ulos!
Mielelläni.
Alexis. Unohdit sadan dollarin setelisi.
Pidä se vain. Heti, kun Blake tajuaa, kuinka halpaa tavaraa hän sai, -
tarvitset sitä bussilipun ostoon Daytoniin.
Hyvää iltaa, Jonathan. Olen aivan pikkuisen myöhässä. -Aivan pikkuisen.
Voitte kaataa viiniä. Se on jo tuulettunut tarpeeksi.
No niin, Dominique. Tässä sitä ollaan. -Siltä näyttää.
Se rupattelusta. -Luojan kiitos. Siirrytään merkittävämpiin asioihin.
Vakavasti puhuen, sanoinhan, että kuulin sinun laulavan Pariisissa.
Harkitsin sinä iltana itsemurhaa.
Äänesi kosketti minua enemmän kuin voin sanoin kuvata.
Se oli jotain sisälläsi. Kuin olisin tuntenut sinut, ja tunnen samoin nyt.
Esitykseni on varmasti ollut huikea. -Olemme hyvin samanlaisia.
Meidän kahden on pitänyt tehdä lujasti töitä saavutustemme eteen.
Olemme myös kärsineet syvästi.
Sukulaissieluja siis. Ehkä, ehkä ei.
Meidän kaltaisiamme ei ole monta.
Kun tapaamme, ei kannata haaskata aikaa tyhjään jutusteluun.
Olen samaa mieltä. Jospa siis siirtyisimme vakaviin liikeasioihin.
Tilataan herkullinen, maittava illallinen, eikö niin?
Ennustan jotain. Ajan mittaan, lyhyen ajan, -
tulet kuorestasi.
Kun teet sen, et tule katumaan sitä.
Minulla on teille yllätys. Omia vaatteitanne.
Valitkaa jotain huomiseksi. -Huomiseksiko?
Vietämme illan kaupungilla. Vain me kahden.
Mistä oikein puhutte?
Vien teidät drinkille, syömään, tanssimaan, ehkä jopa ajelulle.
Ette tarkoita sitä. -Älkää sanoko mitä tarkoitan ja mitä en.
Sanoin vieväni teidät ulos.
Jos yritätte jotain typerää, maksatte siitä kalliin hinnan.
Mitä? -Kartanossa asuva nainen tietää, minne menemme.
Jos järjestätte kohtauksen ja joudun vaikeuksiin, hän tietää, mitä tehdä.
Ette halua lapsenne vahingoittuvan.
Älkääkä myöhästykö.
Illallinen oli hieno. Malja erityiselle illalle.
Lumouksen rikkomisen uhallakin...
Onko jokin mitä olen sanonut tai tehnyt häirinnyt sinua?
Blake...
Kaikki on nyt välillämme hyvin. Eikö se ole tärkeintä?
Kunpa olisikin, mutta välillemme on tullut paljon etäisyyttä.
On tapahtunut niin paljon, että en todella ymmärrä kaikkea.
Ehkä tätä tarvitaan sen korjaamiseksi.
Hiljaista iltaa kahden.
Rakastan sinua, Blake, enkä tarkoittanut torjua sinua.
Minäkin rakastan sinua.
Rakastan sinua koko sydämelläni ja olemuksellani.
Rakastan sinua niin paljon.
Ei, en voi. -Mitä nyt? Mikä nyt on hätänä?
Piru vieköön, kuulitko? Mikä nyt on vikana?
Onko minun pakotettava sinut muistamaan, mitä yhteistä meillä on?
Ei, älä!
Kerran melkein tuhosin välimme tällä tavalla.
En tee sitä uudestaan.
Välimme eivät ole olleet kovin hyvät, mutta tarvitsen apuasi.
Kuinka luulet, että voin auttaa? -Kyse on perinnöstäni.
Tiedäthän Matthew'n ja Walter Lankershimin öljylähteen, -
jonka Walter testamenttasi minulle. Isäsi koettaa ryövätä sen.
Se on minun lähteeni.
Mitä tahansa Blakesta ajattelet, hän ei ole varas.
Pysytään tosiasioissa sanojen merkitysten sijaan.
Teit Matthew'n ja Walterin kanssa töitä lähteellä.
Muistat varmasti, kuinka Blake himoitsi sitä, -
ja kuinka lujasti Matthew ja Walter kamppailivat pitääkseen sen.
Tiedätkö, kuinka isäsi lopulta sai sen? -Olin poissa kauan.
Ehkä Walterin varat loppuivat tai poraaminen ei kannattanut.
Syitä voi olla monia. -Haluatko kuulla Blaken version?
Hän sanoi Walterin käyttäneen sitä takuina lainalle, -
jota hän ei maksanut takaisin. Haluan maksaa lainan takaisin Blakelle.
Hän ei suostu. -Mikä minun osuuteni siis olisi?
Olet hänen poikansa. Vakuuta hänet siitä, että hän on väärässä.
Valitan, Claudia. En voi auttaa.
En usko syytteesi kantavan Blakea vastaan. -Et tietenkään.
Olet Steven Carrington, syntynyt Carringtonin kartanoon.
Carringtonit pysyvät yhdessä oikeassa ja väärässä.
Nyt vain olette väärässä.
Voi, Steven. Mene isin ostamien rikkaan pojan lelujesi luo.
Sait niitä huoneen täydeltä, eikö niin?
Ehkä hän uskoi niiden auttavan, mutta hän oli monin tavoin väärässä.
Unohdan tuon, sillä puhuja et ollut sinä, -
vaan Adam Carringtonin vaimo, joka on minulle vieras.
Hänestä on tulossa meille kaikille yhä vieraampi.
Haluatteko juotavaa? -Ei kiitos. Tulin puhumaan...
Alustavasta kiellosta. Sain viestinne eilen.
"Kiireellinen. Denver Carrington ja Colby Enterprises of California -
aikovat rakentaa öljyputken Tyyneltä- mereltä Amerikan sydänmaille."
"Hanketta vastustavat aikovat estää sen alustavalla rakennuskiellolla."
Olette siis täällä, herra Carrington. Kiireellisesti...
Keskustellaksemme kiellosta.
Kyllä, herra Fallmont, ja tehdäkseni tarjouksen.
Toivottavasti ei mitään pahansuopaa. -Kuinka voitte edes olettaa sitä?
Perheystävän lahjassa ei ole mitään pahansuopaa.
Tässä tapauksessa yritysperheystävän.
Lahja? Selittäkääpä tarkemmin, herra Carrington.
Kuulkaahan, herra Fallmont. Tiedämme, mitä haette.
Paikkaa senaatissa isänne ja isoisänne jalanjäljissä.
Te haluatte Capitol-kukkulalle. Me haluamme öljyputken. Joten...
Jospa säästäisimme paljon aikaa ja energiaa.
Autatte meitä, ja Denver Carrington lahjoittaa avokätisesti kampanjaanne.
Sekö olisi lahjanne minulle? -Sekä osavaltiolle ja koko maalle.
Kauniilla, mutta melko näkymättömällä koristenauhalla sidottuna.
Tiedättekö, mitä lahjaa arvostaisin juuri nyt? -Kertokaa.
Sitä, että nousisitte tuolista, -
kääntyisitte ympäri ja painuisitte helvettiin toimistostani!
Fallmont, suunnitteletteko todella pääsevänne Washingtoniin -
komean ulkonäkönne tai perheenne poliittisen taustan takia?
Kyse ei ole vain rakennuskiellosta vaan periaatteesta.
Taistelen porukkaanne vastaan kaikin voimin.
Ymmärsittekö minun viestini, Carrington?
Menit tapaamaan Bart Fallmontia kertomatta minulle?
Tiesin, ettei sinuun voi luottaa.
Valehtelit yhteistyöstämme päin naamaani. -Vastuu on minun.
Hoidan rakennuskiellon omalla tavallani, piditpä siitä tai et.
Sitä juuri pelkään.
Äiti omistaa vielä 25 prosenttia vuokramaista. Et pääse pälkähästä.
Menen tapaamaan Fallmontia itse.
Tulitte siis pyytämään anteeksi veljenne puolesta, vai kuinka?
Hän voi hoitaa anteeksipyyntönsä itse.
Haluaisin silti keskustella öljyputkesta.
Sen myönteisistä puolista, oletan. -Sen kaikista puolista.
Mitä peliä te Carringtonit oikein pelaatte? Hyvä jepari, paha jepari, -
kaikki ovat omillaan? -Mistä puhutte?
Taistelen teitä vastaan kaikin voimin.
Öljy-yhtiöiden on tajuttava, että maata ei voi raiskata ja myrkyttää -
vain valtavien, verovapaiden voittojen kasvattamiseksi.
Olen kaikesta samaa mieltä. -Ihanko totta?
Kyllä. Ympäristön suojelemiseksi tehdään kaikki voitava.
Mukaan lukien kaikki, mitä isänne voi tehdä, vai?
Ellette tajua tai halua tajuta, -
isäni tietää, mikä on oikein ja mikä väärin.
Hän on myös tehnyt valtavasti tämän maan kehittämiseksi, -
luonut työpaikkoja ja tuottanut tarvittavaa energiaa.
Olette isänne poika, ja loukkasin teitä. Menen vielä pidemmälle.
Heitän teidät ulos samoin kuin veljenne.
Tuossa on ovi, Carrington. Menkää siitä.
Nyt.
Piru vieköön.
Miksi vaihdoin tähän romukasaan? 150 000:lla sain puhjenneen renkaan.
Kuinka kauan korjaaminen vie, Bruce?
Olen Eric, rouva Dexter. Se ei vie kauan.
No... Haluaisiko rouva Dexter sillä välin drinkin?
Tässä Jumalan hylkäämässä paikassako?
Tuolla on kapakka. Voimme tappaa siellä vähän aikaa.
Tuossa juottolassako? Pilailet. -Joko tuossa juottolassa, -
tai autat Ericiä vaihtamaan rengasta.
Mennään juottolaan.
Onpa läävä.
Dex! En usko tätä. Näetkö, mitä minä näen?
Kyllä vain.
Tanssitaan. Haluan nähdä, mitä on meneillään.
Anna olla. Se ei liikuta sinua. -Mutta heitä näyttää liikuttavan.
Erinomainen Krystle ja melko komea muukalainen tapaavat. Tanssitaan.
Onko teillä hauskaa? Minulla on.
Tämä on tavallaan taianomaista. Hyvin erityistä.
Keitä he ovat? -En tiedä.
Älkää tehkö mitään tyhmää.
Muistakaa, mitä sanoin lapsestanne. Se riippuu teistä.
En tee mitään.
APUA
Tuntuu paremmalta. Haluatteko tanssia?
Krystle. Tämäpä yllätys! Onko tämä se uusi, kuuma menopaikka?
Hei, Alexis. Dex. -Krystle.
Esittelisitkö ystäväsi? Olen Alexis Dexter.
Robert Travers. Olen rouva Carringtonin lääkäri.
Epäilemättä psykiatri. No, Krystle, oletko viime aikoina piessyt lapsia?
Alexis, tämä ei ole oikea hetki.
Minusta on. Haluaisin puhua kanssasi, Krystle.
Minäkin haluaisin puhua kanssasi, -
ja antaisin mitä vain yhdestä savukkeesta.
Milloin aloit polttaa? -Aloitin äskettäin.
Haluaisin kokeilla noita ruskeita.
Olet todella muuttunut. Poltat, etkä pidä koruja.
Dexillä on savukkeet. -Tässä tulitikut, Dex.
Ette saisi polttaa. Se on pahaksi allergiallenne. Oli kiva tavata.
Kuin myös. Kuinka kauan muuten olette ollut Denverissä?
Pian vuoden. -Teettekö töitä Cheney- vai Denver Memorial -sairaalassa?
Minulla on oma vastaanotto. -Mikä on erikoisalanne?
Allergiat. -Sepä kiehtovaa.
Te ainakin olette. -Oli mukava tavata.
Jotakin on hullusti, Alexis. -Hyvä huomio.
Tarkoitan, että hän näyttää pelokkaalta.
Kysyn, haluaisiko hän kyydin kotiin. -Älä ole niin lapsellinen, Dex!
Hän on allerginen Blakelle.
Hän selvästi pettää tätä, ja hän näyttää syylliseltä.
Se näkyy naamasta. Tule, mennään.
Oli typerää kirjoittaa avunpyyntö tulitikkuaskin kanteen.
Se oli kuin vanhasta elokuvasta. Sellainen ei koskaan onnistu.
Haluatteko hauskoja leikkejä? Minä tiedän paljon hauskempia.
Olette niin kaunis, että teille ei voi olla kauan vihainen.
Sitä paitsi nautin ensitreffeistämme.
Meidän pitäisi käydä ulkona useammin.
Mukavia unia.
Kuka siellä? -Blake. Saanko tulla hetkeksi sisään?
Ole hyvä, tule sisään.
Olin lähdössä toimistolle.
Halusin muistuttaa hyväntekeväisyys- juhlasta tänä iltana. Muistat kai?
Totta kai. Odotan sitä. Todella.
Vaikka viime päivät ja yöt ovat tehneet selväksi, -
että olemme vain nimellisesti naimisissa, -
se on minulle ensisijaisesti bisnestapahtuma.
Haluaisin, että käyttäydyt rakastavan vaimon tavoin.
Se nainen on uskomaton.
Kaksi päivää sitten hän heitti minut ulos kiljuen kuin villikissa.
Eilen illalla, jäätyään kiinni, -
omantunnontuskissaan hän oli niin suloinen ja välitön.
Kuinka kaksinaamainen joku voi olla? -Et kai taas käy Krystlen kimppuun?
Pidät hänestä, vai mitä? -Hän on aina ollut hyväntahtoinen minua kohtaan.
Tietysti. Sinähän olet mies.
Kerrohan... Onko Krystle koskaan viekoitellut sinua?
Kerro totuus, Dex.
Ei ole. Enkä ajattele laillasi että hänellä on suhde.
Ehkä hän oli vain tanssimassa tohtorin kanssa. -Juuri niin.
Dex, olet niin naiivi. Heillä on selvästi suhde.
Saako se sinut hymyilemään? -Leveästi.
Alexis, olet kieroutunut. -Tiedän, mutta herkullisella tavalla.
Olen kiinnostunut vain Galenin tohtorista. Mitä hän sanoo?
Milloin majesteetti taas kävelee? Onko siitä ennustetta?
En tiennytkään, että olet siitä huolissasi. -Paremminkin malttamaton.
Täsmällinen ennuste on, että hän kävelee, kun hermovaste paranee.
Ensin hän liikuttelee varpaitaan, -
sitten nilkkojaan ja lopulta jalkojaan.
Eteneekö se nopeasti? -Kyllä. Rauhoittaako se sinua?
Hei, Galen. -Alexis.
Anteeksi, että olen myöhässä. Toimistossa oli kiirettä.
Tässä sinulle lehtiä. -Kovin kilttiä.
Aamusta tuntuu kuluneen ikuisuus, mutta kaikki on annettu anteeksi.
Oletko tilannut illallista? -Olen, mutta nyt teen liikkeitäni.
Se on ruokaa tärkeämpää. Tai ainakin melkein.
Kuinka se sujuu? -Pelkäänpä, että ei kovin hyvin.
Edistystä ei ole vielä tapahtunut.
Älä huolehdi. Tohtorien mukaan se voi kestää vähän aikaa.
Kun se aika tulee, me juhlimme. Denverin taivaan valaisee ilotulitus.
Samppanja virtaa kuin suihkulähde Versaillesissa.
Et arvaakaan, kuinka paljon minulle merkitsee, -
kun saan olla täällä kanssasi.
Kun taas kävelen, ja sen aion tehdä, -
korvaan kaiken vaivannäkösi. Usko pois.
Uskon sen, Galen. Todella.
Ajattelin, että nauttisit seurasta ja viihteestä.
Eikö totta?
En välitä siitä. -Siitä tulee mukavaa.
Rauhallinen ilta yhdessä. Vain me kaksi.
Illallisemme on ulkona. Käyn vain hakemassa sen.
Neljän auton kolari oli Denverin pahin tässä kuussa.
Nyt siirrymme Bergman Centeriin hyväntekeväisyysjuhlaan, -
jonka tuoton odotetaan olevan ainakin kaksi miljoonaa dollaria.
Rouva ja herra Carrington, tulisitteko hetkeksi sivuun?
Hyvää iltaa, herra Carrington. -Iltaa.
Rouva Carrington, miksi Hollowayn säätiö on teistä -
yhtenä pääsponsorina niin tärkeä Denverin yhteisölle?
Vastaus on yksinkertainen.
Estelle Holloway auttoi koko elämänsä ajan -
hädänalaisia lapsia täällä ja kautta maan. Hänen muistonsa -
ja rakkautta ja huolenpitoa tarvitsevien nuorten vuoksi -
säätiön työtä on jatkettava. -Kiitos, rouva Carrington.
Varastitte elämäni! Haluan sen takaisin, kuuletteko?
Olen Krystle Carrington! Minä olen! Minä olen!
Päästäkää. Mitä haluatte minusta?
Haluan, että rakastatte minua.
Olette järjiltänne!
Olenko?
Sehän nähdään.
Osaan käsitellä naisia. Kaikkia naisia.
Ette vielä tiedä, millaista on, -
kun naiset hyvin tunteva mies rakastaa teitä, -
mutta tulette tietämään.
Suomennos: Pentti Turunen LinQ Media Group.